**národná rada slovenskej republiky**

IX. volebné obdobie

Číslo: CRD-650/2024

**222a**

**Správa Výboru Národnej rady Slovenskej republiky pre ľudské práva a národnostné menšiny o prerokovaní správy o činnosti verejného ochrancu práv za rok 2023 (tlač 222)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu gestorského výboru o prerokovaní správy o činnosti verejného ochrancu práv za rok 2023 **(tlač 222)**.

**I.**

Predseda Národnej rady Slovenskej republiky svojím rozhodnutím č. **263** z 5. apríla 2024 pridelil predmetnú správu na prerokovanie Výboru Národnej rady Slovenskej republiky pre ľudské práva a národnostné menšiny, ktorý zároveň určil za gestorský výbor.

**II.**

Výbor Národnej rady Slovenskej republiky pre ľudské práva a národnostné menšinyrokoval o správe 22. apríla 2024 a prijal k nej uznesenie č. 17, v ktorom odporúčal Národnej rade Slovenskej republiky správu **zobrať na vedomie**.

**III.**

Výbor Národnej rady SR pre ľudské práva a národnostné menšiny ako gestorský výbor k danému materiálu rokoval na svojej 15. schôdzi dňa 23. apríla 2024 a uznesením č. 22 schválil správu o výsledku prerokovania daného materiálu vo výbore. Gestorský výbor zároveň odporučil Národnej rade SR zobrať predmetnú správu na vedomie. Prílohou správy je i návrh na uznesenie Národnej rady SR.

Lucia Plaváková v. r.

predsedníčka Výboru NR SR pre ľudské práva a národnostné menšiny

PRÍLOHA

N Á R O D N Á R A D A  S L O V E N S K E J R E P U B L I K Y

**IX. volebné obdobie**

č. CRD-650/2024

návrh

uznesenie

národnej rady slovenskej republiky

z .... apríla 2024

k správe o činnosti verejného ochrancu práv za rok 2023 **(tlač 222)**

Národná rada Slovenskej republiky

**berie na vedomie**

správu o činnosti verejného ochrancu práv za rok 2023 **(tlač 222)**.